Hott 93

Hott 93 (93.5 FM) estas radiostacio dissendanta de Portospeno, Trinidado kaj Tobago. Ĝi ĉefe dissendas nuntempan muzikon, precipe popmuzikon, rokmuzikon kaj ritmenbluson. Krome mallongaj notoj kaj novaĵoj en la angla lingvo interrompas la muzikadon. Origine la stacio baziĝis en Bridgetown, Barbado kaj lanĉiĝis en 1997, kiel filio de la stacio Voice of Barbados. Posedanto ekde la jaro 2006 estas la firmao One Caribbean Media, kiu ekestis komence de tiu jaro per fuzio de la antaŭaj amaskomunikilaj firmaoj Caribbean Communications Network (CCN) Group (Trinidado kaj Tobago) kaj Nation Corporation Group (Barbado).historio de la firmao One Caribbean Media ()

Nun la stacio elsendas al Trinidado kaj Tobago, Barbado kaj Grenado. En Trinidado kaj Tobago, la radiostacio estas unu el pluraj privataj kaj komercaj stacioj, kiuj ampleksigas la gamon de la tri ŝtataj radiostacioj nomataj Sweet 100.1, Next 99.1 kaj Talk City 91.1, kiuj de 1969 ĝis 2005 funkciis sub tegmento de la ŝtata kompanio Trinidad and Tobago Television (TTT), de 2005 ĝis 2017 de sekva ŝtata kompanio Caribbean New Media Group kaj ekde aŭgusto 2017 de ankoraŭ sekva ŝtata kompanio TTT Limited.artikolo "CNMG to close, TTT is back" de aŭgusto 2017 en la retejo newsday.co.tt (en) Entute, en la kariba lando Trinidado kaj Tobago privataj kaj komercaj radiostacioj pli multas kaj pli signifas ol la tri ŝtataj radiostacioj, kaj en Barbado kaj Grenado la situacio estas simila.

 Notoj kaj referencoj 

 Eksteraj ligiloj 
 oficiala retejo ()
 oficiala paĝo en la retejo Facebook ()
 oficiala paĝo en la retejo Instagram ()

Kategorio:Radio
Kategorio:Trinidado kaj Tobago